text: Lors fist Marcadigas sonner
   Ses cors, pour sa gent rassambler.
   À celui tans coustume estoit
   Que, si tost com les cors ooit,
   Devers leur chief se retraioient
   Cil qui les cors oys avoient.
   Et cil aussi ainsi le firent.
   Leur gens parmi les chans requirent,
   Dont assez mors en y avoit.
   Chascuns son ami requeroit,
   Et estoit coustume à ce jour
   Que cil qui erent vainqueöur
   Tout droit en ce lieu demoroient
   Où la victoire eü avoient.
  